Kultura Maribor

Morcheeba
2026-07-03 21:30 - 23:00 (Europe/Paris) | Maribor center / Trg Leona Štuklja
Pobegnite kaosu – z Morcheebo!
»Priložnost, da se izklopiš. Prav to mi je tako zelo všeč pri glasbi. Je neke vrste terapija. Morda res ne bo prinesla svetovnega miru, prinaša pa notranji mir in spokojnost.« Skye Edwards, Morcheeba
Enajst studijskih albumov, ki so več kot desetmilijonkrat prečkali prodajni pult, razprodani stadioni in odri največjih svetovnih festivalov, trume oboževalcev na vseh kontinentih … Impresivni podatki, ki pa so, ko govorimo o eni najbolj prepoznavnih in najuspešnejših britanskih zasedb, zgolj bleda ilustracija fenomena, ki sliši na ime Morcheeba.
Vse od globalnega cunamija, ki ga je v devetdesetih povzročil album Big Calm, so Britanci nesporno prvo ime trip-hopa. Še več – po zaslugi markantnega, čutnega vokala Skye Edwards so kar sinonim zanj.
Kljub temu bi bilo krivično, če bi glasbo, ki je že tri desetletja stalnica klubov, radijskih etrov ter filmskih in televizijskih soundtrackov, skušali stlačiti v ta – ali katerikoli – žanrski predal. Njen najkrajši najboljši možni opis je hipnotična mešanica urbanega downtempa in elektronike, obogatena z valovanjem soula in R&B-ja ter senzibilnostjo, ki prikliče bliske psihedelije, vse pa je podloženo še z ravno pravšnjo mero loungeovske lenobnosti in seveda vrhunsko produkcijo. Še krajše: to je glasba, ki te iz realnosti katapultira v mehak objem na sinjem nebu zibajočih se oblakov.
Nikakor torej ni naključje, da so zadnji album, s katerim se vračajo h glasbenim koreninam, poimenovali Escape the Chaos. Ta namreč kljub obogatenemu zvočnemu pečatu – tu so bobnarske mašine, klaviature in kitare, ki jih bogati paleta aranžmajev s pihali, godali in celo zbori – prinaša natanko tisto, česar si od Morcheebe najbolj želimo. Trip! In hop! V druge (sanjave, senzualne, barvite, nore, drugačne – boljše!) svetove.
Zato brž po vstopnico, nato pa globoko vdihnite, upočasnite pulz in se prepustite hipnozi prvih zvezdnikov letošnjega festivala.
Vstopnice: 33 € stojišče (do 24. 6.) / 38 € stojišče (od 25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

ViS Mojca jaz s’n sam • Hamer
2026-07-03 21:00 - 22:30 | Maribor center / Pri Vodnem stolpu
Večer surove energije in glasbenih preobratov
21.00
ViS Mojca jaz s’n sam
Skupina Mojca, jaz s’n sam je nastala v letu 2022 na pobudo bobnarja Mladena Logarja (Mojca George) in kitarista Zdenka Kreitnerja (Mojca Zmaj). K sodelovanju sta nato povabila glasbenika, s katerima sta že sodelovala v prejšnjih zasedbah, basista Igorja Fekonjo (Mojca Feki) in pevko Damaris Potočnik (Mojca Damaris).
Mojce so se odločile združiti svoje glasbene okuse – staro z novim – in tako so oblikovali svoje aranžmaje priredb. Njihov spekter glasbe zajema rock, funk, hip hop in druge žanre, ki jih »zmiksajo« v svojstven live remix.
Ime Mojca, jaz s’n sam je nastalo na prvi tradicionalni kavi pred vajami.
Njihov moto:
»Več Mojc več ve.«
22.30
Hamer
Skupina Hamer prihaja iz Maribora in na oder prinaša energičen, divji rock, ki brez težav nagovori širšo publiko. Če jih še niste slišali – zdaj je čas.
Zasedbo sestavljajo izkušeni glasbeniki Tim Kores Kori, David Čuček, Aleš Maurič in Marko Soršak Soki, ki jih mnogi poznajo že iz časov, ko so pred več kot 20 leti navduševali kot Metallica tribute band Not N’ Vun.
Danes udarjajo z lastnim zvokom kot Hamer. Njihov prvi single Shamar jih je popeljal na večje odre in festivale, z drugim singlom Tako kot prej pa so izdali tudi istoimenski album Shamar.
Fantje obljubljajo večer poln energije – in ja, morda zazveni tudi kakšna legendarna Metallica uspešnica.

Povezava do originalnega članka

Popolni kaos
2026-07-03 21:00 | Maribor center / Vetrinjski dvor
Improvizacija, stand up komedija in freestyle rap. Vse to na enem mestu – popolni kaos.
Stand up komik Tin Vodopivec je združil moči z glasbenikom in freestyle raperjem Urhom Mlakarjem UMom in nastal je noro-zabaven-odštekano-prismojen šov komedije, kot ga pri nas še ni bilo. Šov, kjer se gledalci smejijo, pojejo in včasih tudi zaljubijo.
Ok, tukaj spodaj je še malo PR-teksta za vse piflarje. Se vidimooo.
Tinova predstava z naslovom Popolni kaos (prej Spet samski) je sveža in še nikoli uprizorjena (mogoče nikoli tudi ne bo!) ter prinaša atraktivno vsebino, ki bo ponovno polnila dvorane (upajmo). Gre za humorno, iskreno in odbito predstavo, ki odpira tudi pogled v Tinovo zasebno življenje in samski stan.
Predstava Popolni kaos je v veliki meri improvizirana, kar pomeni, da trenutno še sploh ne vemo, kako bo šov videti, ampak a ni to tisto, kar nas dela žive??! Mene recimo dela živega pisanje tegale teksta. A ste vedeli, da komiki sami pišemo opise svojih predstav?
Popolni kaos je Tinov sedmi šov, potem ko smo ga v preteklosti lahko gledali v predstavah: Superdupermega / 360 stopinj (2011), Replika (2012), Desert (2014), RocknRoll (2018), Peti element (2019) in Elektro Banana (2025).
»Ob tako razgibanem nastopu, ti ne more biti dolgčas!« To je o mojem nastopu enkrat napisal legendarni britanski kritik Steve Bennett. Kar kul, ane? Napisal je tudi, naj si najdem drugo službo, ampak kaj pa on ve! Luze
Vstopnice: 15 € sedišče (do 24. 6.) / 20 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.

Povezava do originalnega članka

Šalamon & Golob & Hrvatin
2026-07-03 20:30 - 22:00 | Maribor center / Sodni stolp
Trio treh izjemnih slovenskih glasbenikov, ki bo tokrat predstavil nove kompozicije vseh treh članov zasedbe. Gre za mešanico modernega jazza, prepletenega z improvizacijo, neparnimi ritmi in spevnimi melodijami. Izjemni slovenski jazz kitarist Samo Šalamon, ki je posnel že več kot 45 albumov kot vodja zasedb z imeni, kot so Howard Levy, Donny McCaslin, Bob Moses in številni drugi, ter eden najboljših slovenskih tolkalistov zadnjih 20 let Andrej Hrvatin, ki sta stara znanca iz zasedbe Ansasa Trio, ki je ustvarjala pred 20 leti, sta tokrat združila moči z enim najboljših in najbolj iskanih slovenskih jazz basistov, Žigo Golobom! Moderno in sveže!
Vstopnice: 12 € sedišče (do 24. 6.) / 17 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.
Popusti in druge ugodnosti se ne seštevajo.
Več o ugodnostih in nakupu vstopnic.

Povezava do originalnega članka

Marc Ribot & Ceramic Dog
2026-07-02 22:00 - 2026-07-03 00:00 | Maribor center / Minoriti – Avditorij LGM
Marc Ribot je eden najbolj izvirnih, najbolj cenjenih, najbolj iskanih in – prav nič ne pretiravamo – eden najboljših kitaristov našega časa! Kdor se še spominja, kako se je leta 2012 na Lentu tresel oder ob njegovem nastopu s skupino Los Cubanos Postizos, ve, da tokratnega nastopa s skupino Ceramic Dog ne kaže zamuditi!
Že 40 let je Marc Ribot zaslužen za to, da električna kitara v ameriški glasbi zveni »umazano«, kot se za električno kitaro pač spodobi. Le kako bi zvenel Tom Waits, če mu kitare (od albuma Rain Dogs naprej) ne bi igral prav Marc Ribot? Seznam glasbenikov, ki so na svojih albumih hoteli njegov značilen slog, je tako rekoč neskončen: Elton John, Solomon Burke, Robert Plant, Keith Richards, Chuck Berry, Wilson Pickett, Lounge Lizards, Marianne Faithfull, Medeski Martin & Wood, Caetano Veloso, Norah Jones, The Black Keys, McCoy Tyner, Alison Krauss in še bi lahko naštevali. Ribot seveda redno sodeluje in ključno vpliva na zvok najrazličnejših zasedb Johna Zorna.
In vendar je kariera Marca Ribota zaznamovana s skromnostjo in zadržanostjo. Šele sedaj, ob njegovi 70. obletnici, ga je doletelo vsesplošno priznanje; slava, če želite. Silovita Elbphilharmonie v Hamburgu je leta 2024 v večdnevnem programu gostila vse njegove ključne zasedbe zadnjih 30 let, leta 2025 pa je izdal še album Map of a Blue City, ki ga predstavlja v povsem novi luči – ne le kot instrumentalista, temveč tudi kot pevca in kantavtorja sodobne protestniške poezije. Album je bil v številnih medijih uvrščen med albume leta.
Toda to, kar se dogaja v zasedbi Ceramic Dog, resnično prekaša vsa pričakovanja! Že več kot desetletje je namreč ta adrenalinska turbo skupina njegova stalnica, v kateri se vsi trije glasbeniki od prvega do zadnjega trenutka podajo v vrtinec prekipevajoče energije in strastnega zanosa s punk-rock držo ter »zažigajo« vsako sekundo svojega nastopa. Marc Ribot v najboljši možni različici – nepozabno!
Vstopnice: 20 € sedišče (do 24. 6.) / 25 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Kreslin, Predin, Lovšin: Večno mladi, za vedno in
2026-07-02 21:30 - 23:30 | Maribor center / Trg Leona Štuklja
»Rokerju se sicer postara koža, nikoli pa tudi njegovo srce, še manj glasba, ki jo je ustvaril.« Andrej Težak Tešky
So festivalski večeri. In so festivalski večeri, ki se zapišejo v zgodovino. Prav takšen nas čaka! Ko na Glavni oder v skupnem projektu, pripravljenem posebej za Festival Lent 2026, stopijo slovenski glasbeni velikani, se namreč ne zgodi koncert, ampak zgodba. Velika, neponovljiva, nepozabna. Antologija slovenskega rocka in Festivala Lent v enem!
Vlado Kreslin je bil zraven od začetka. Na prvem Festivalu Lent je uravnal festivalski kompas, katerega Severnica je postal skozi desetletja. Zoran Predin je s svojo lucidno ironijo, poetično melanholijo in družbeno ostrino prispeval ključne gradnike lentarskega DNK, Pero Lovšin, ata slovenskega punka, pa mu dodal neukročeno in uporniško energijo, ki ga spremlja še danes.
Trije glasovi, tri poetike, tri veličastne kariere. Trojica bo vsak zase s svojo zasedbo ter skupaj kot edinstven trio – tako kot že velikokrat na lentovskih odrih – vtisnila neizbrisen pečat festivalu in vsem, ki ga bodo ta večer obiskali. Ekskluzivni koncert z glasbenimi gosti in s sporedom, ki ne bo niz skladb, ampak galerija ponarodelih stihov, v katere so se ovile prve ljubezni celih generacij. Galerija uporniških sporočil, iz katerih je klila slovenska demokracija. In rifov, ki so zaznamovali slovensko nogometno pomlad … Glasbe, ki presega čas. Dobre glasbe. In ta je vedno mlada. In za vedno – in!
Vstopnice: 28 € sedišče (do 24. 6.) / 33 € sedišče (25. 6.), 26 € stojišče (do 24. 6.) / 31 € stojišče (25. 6.) ;
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Jazz Podij: Severa Gjurin & band
2026-07-02 21:00 - 22:00 | Maribor center / Jurčkov – Večerov oder
Koncert Severa Gjurin z vrhunsko spremljevalno zasedbo, kjer bo predstavila svoj novi album Pomlad z intimnimi, čutnimi in živahnejšimi skladbami, ki združujejo glasbo, poezijo in likovno umetnost.
Severa Gjurin, izjemna slovenska glasbenica in likovna umetnica, ki je bila med drugim nominirana za Slovenko leta, že več kot dve desetletji navdušuje občinstvo s svojim prepoznavnim, nežnim, a hkrati prodornim vokalom.
Skupaj z vrhunsko zasedbo glasbenikov prihaja na Festival Lent 2026. V začetku leta 2025 je premierno predstavila svoj novi album Pomlad, izdan na vinilu (LP), CD-ju in digitalnih platformah. Album prinaša deset intimnih, a hkrati živahnih skladb, prežetih s čutno liriko ter bogatimi, skrbno oblikovanimi aranžmaji.
Za album je Severa poleg glasbe in besedil ustvarila tudi ilustracije, ki se kot vizualni element prepletajo z glasbeno vsebino. Glasbeni del je soustvarila s priznanimi glasbeniki, s katerimi bo nastopila tudi na Festivalu Lent v Mariboru: Dejanom Lapanjo, Urošem Rakovcem, Danijelom Bogatajem, Žigo Golobom in Blažem Celarcem. Skupaj so posneli sedem skladb, pri čemer so osnovne posnetke ustvarili v studiu v živo, z željo ujeti pristnost trenutka ter edinstveno vibracijo vsake pesmi.
Z Galom Gjurinom, ki v zadnjih letih deluje med Slovenijo in Kanado, sta skupaj ustvarila skladbi Kamin in Sonce, ki na poseben način bogatita zvočno podobo albuma.
Pričakujete lahko baladne in tudi živahnejše pesmi, predvsem pa glasbo, ki vas bo spodbudila, da se
ustavite. »Želela sem, da dobro vibrira. Meni je všeč, zato sem nasmejana,« pravi Severa.

Povezava do originalnega članka

Angleški večer
2026-07-02 21:00 - 22:00 | Maribor center / Vetrinjski dvor
Včasih je dovolj že drugačen jezik, da dobi humor čisto novo dimenzijo. Na StandUpLentu vas čaka večer, na katerem bo oder zadihal v angleščini, pa čeprav naš gost prihaja z Dunaja.
Reginald Bärris prinaša prefinjen, igriv in inteligenten stand-up, ki subtilno opazuje svet okoli sebe. Njegov slog je eleganten, njegov timing natančen, njegov humor pa tak, ki te nežno potegne vase in nasmeji brez velikega pompa.
Angleški večer je popolna izbira za vse, ki si želite večera z mednarodnim pridihom.
Pridite po večer sproščenega smeha, lahkotne energije in dobrega občutka, ki traja še dolgo po zadnjem aplavzu.
See you there.
Vstopnice: 15 € sedišče (do 24. 6.) / 20 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Gugutke
2026-07-02 20:30 - 22:00 | Maribor center / Sodni stolp
Zasedba Gugutke je kvintet slovenskih glasbenikov, ki z mladostnim pristopom izvajajo folklorno glasbo dežel od Rezije pa vse do Turčije. Člani zasedbe ljudski glasbi dodajo svoj lasten pečat, vseeno pa ostajajo zvesti originalnemu viru in tradicionalnim tehnikam izvajanja raznovrstnih plesov ter pesmi. Njihovi nastopi predstavljajo povratek k naravi in ljudski glasbi, ki ji dovolijo, da se pokaže v vsej svoji preprosti lepoti.
Repertoar Gugutk sega od ljubezenskih vokalnih balad do poskočnih plesnih ritmov, kar jim omogoča, da se prilagajajo različnim odrom in publikam, od akustičnih koncertov komorne glasbe pa do večjih amplificiranih zunanjih odrov. Zasedba se je predstavila že na odrih in festivalih, kot so Bardentreffen Festival v Nürnbergu, European Bauhaus Festival v Bruslju, Kultursommer Wien v Avstriji, Crossroads Music in Łódźie Worldfest na Češkem, Pannonica Festival na Poljskem, Ascoli Piceno Festival in Mittelfest v Italiji, MENT, Druga Godba, Godi Bodi, Slovenska zemlja v pesmi in besedi … Njihovi koncerti se pogosto predvajajo na državnih radijih RTV in ARD. Zasedba je sodelovala z glasbeniki, kot so Adi Smolar, tenorist Slovenske filharmonije in Slovenskega okteta Rok Ferenčak, mešani pevski zbor Viva Brežice, simfonični orkester Cantabile, zbor Ptičjega studia, ljudski glasbenik Marino Kranjac in ameriška violončelistka Sarah Ghandour.
Leta 2025 so pod založbo Celinka izdali svoj prvi album.
Vstopnice: 12 € sedišče (do 24. 6.) / 17 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.
Popusti in druge ugodnosti se ne seštevajo.
Več o ugodnostih in nakupu vstopnic.

Povezava do originalnega članka

Amir Husak – Oko gore
2026-07-02 19:00 - 20:00 | amir-husak-oko-gore-foto-amir-husak-jpg
Projekt skozi film, zvok in performans raziskuje vpliv mejnih politik in nadzora na prostor, naravo in življenja ljudi ob meji med Bosno in Hrvaško.
V četrtek, 2. 7. 2026, ob 19.00 vabimo v OBRAT – prostor umetnosti in participacije na otvoritev razstave in performans rezidenčnega umetnika Amira Husaka (BA) z (delovnim) naslovom Oko gore (The Eye of the Mountain).
Razstava bo v OBRATU na ogled vsak delavnik med 13.00 in 18.00 do 31. 7. 2026.
Oko gore je poetični eksperimentalni filmski in performativni projekt, ki raziskuje, kako se evropske politike zapiranja meja, militarizacije in nadzora vpisujejo v krajino, ekologijo ter vsakdanje življenje ob meji med Bosno in Hrvaško na območju Plješevice.
S kontemplativnim filmskim jezikom, pričevanji migrantov, terenskimi posnetki in zvočnimi krajinami prepleta geopolitično nasilje z okoljskimi posledicami, kot je krčenje gozdov zaradi nadzora meje. Projekt poleg filma vključuje tudi razvijajoče se performativno predavanje, ki se prilagaja vsakemu lokalnemu kontekstu in povezuje osebno pripoved, kritično refleksijo, statistične podatke ter krajinsko in zvočno dokumentacijo.
V okviru rezidence SobaZaGosteMaribor (GuestRoomMaribor) bi se delo posebej navezalo na slovenski prostor, njegovo bližino bosansko-hrvaški meji ter presečišča med migracijami, schengenskim režimom, nadzorom in ekološkimi intervencijami.

Povezava do originalnega članka

Adam Ben Ezra & Michael Olivera: Heavy Drops
2026-07-01 22:00 - 2026-07-02 00:00 | Maribor center / Minoriti – Avditorij LGM
Adam Ben Ezra je v zadnjem desetletju popolnoma spremenil razumevanje kontrabasa in ga približal mladi generaciji. Več kot 20 milijonov ogledov na socialnih omrežjih, skupni nastopi z zvezdniki, kot so Snarky Puppy, Pat Metheny, Victor Wooten in Richard Bona, ter prispevki v medijih, kot so BBC, CBS News, Time Magazine in The British Telegraph, so mu tlakovali pot do tega, da danes velja za fenomen generacije ter hkrati za internetno in festivalsko senzacijo. Bleščeče virtuoznosti se v njegovih nastopih ne da spregledati; njegovo izjemno spretno, skorajda »atletsko« prepletanje akustičnih in v živo nasnetih zvokov kontrabasa, ki občasno zveni tudi kot tolkalo, pa preseneti uho še tako izkušenega poslušalca.
Na Festivalu Lent se bo v Sloveniji predstavil prvič, in sicer ob izidu albuma Heavy Drops, ki ga je posnel v duu z izjemnim kubanskim bobnarjem Michaelom Olivero, ki smo ga slišali na Festivalu Lent leta 2024 (v triu s pianistom Alfredom Rodríguezom). Tudi kilometrina Michaela Olivera je impresivna: sodeloval je na več kot 60 albumih ter igral s priznanimi umetniki in producenti, kot so Quincy Jones, Chucho Valdés, Sting, Tomatito, Alfredo Rodríguez, Paquito D’Rivera, Pepe Rivero, Rick Wakeman, Yonathan Avishai, Synthesis, Chano Domínguez in mnogimi drugimi.
Zgolj bobni in kontrabas torej – drum ‘n’ bass – vendar zanesljivo tako, kot ju niste še nikdar slišali!
Vstopnice: 20 € sedišče (do 24. 6.) / 25 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Mi2
2026-07-01 21:30 - 23:00 | Maribor center / Trg Leona Štuklja
Mi2? Mi vsi!
Bend? Ko se lahko pohvališ z vsaj ducatom malone ponarodelih uspešnic, razprodanimi Stožicami in podatkom, da te je prišlo na koncerte, ki se beležijo s štirimestnimi števili, poslušat več kot pol milijona Slovencev, ne moremo govoriti zgolj o bendu, kajne? Če se ne bi slišalo tako pretenciozno, bi zapisali inštitucija, a ker pri fantih iz Rogatca prav te ne boste našli niti za trohico, naj ta beseda ostane zgolj zaradi pomanjkanja boljše.
Dodajmo še več kot tri desetletja ustvarjalne in koncertne kilometrine ter naslove, kot so Črtica, Sladka kot med, Samo tebe te imam, Čakal sn te ko kreten, Pa si šla, Oda gudeki, Pojdi z menoj v toplice, Zbudi me za 1. maj, Moja teta Estera, Štajersko nebo in seveda Čista jeba, pa smo o Mi2 povedali vse. Vi pa boste tisti, ki boste dodali svoje zgodbe. In teh je nešteto več kot vseh zgoraj omenjenih številk, predvsem pa so tisto, kar daje vedeti, da so besedila in glasba, zapakirana v skladbe, ki jih podpisujejo fantje iz Rogatca, veliko več kot nekajminutna zabava.
So portal v druge svetove in trenutki v času, ko lahko dihaš, čutiš in živiš na polno. Koščki, ki se kot kamenčki mozaika za vselej usidrajo v svežo podlago čustvene krajine ter sestavijo v to, čemur pravimo življenje. In prav nič ni pomembno, ali jih zlagaš že od Črtice ali se v tvojem mozaiku kot prvi košček blesti Čista jeba. Tudi to je namreč bistveni del fenomena Mi2: ko si pod njihovim odrom, X-i, Milenijci, Z-ji, Alfe in druge generacijske oznake ne štejejo nič. Vsi smo generacija Mi2!
P. S. Zakaj koncert Mi2 ni le eden vrhuncev, ampak nujni del programa Festivala Lent 2026? Preberite zadnje vrstice še enkrat.
Vstopnice: 28 € stojišče (do 24. 6.) / 33 € stojišče (od 25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Bergant in pubeci pod radarjem
2026-07-01 21:00 - 22:00 | Maribor center / Vetrinjski dvor
StandUpLent predstavlja najboljše (še) neznane komike.
Na enem odru: kombinacija kilometrine in sveže, zanimive energije.
To ni varna izbira. To je line-up, ki te preseneti, zadane in pusti posledice (v trebušnih mišicah).
Gašper Bergant – neposredno, brez kompromisov. Če si občutljiv, ostani doma, če nisi, boš hvaležen.
Aljaž Poredoš – mlada energija z ostrimi opažanji. Pubec, ki ve več, kot bi smel.
Andrej Bakreni – surov, direkten in nevarno samozavesten. Šale, ki pridejo iz zasede.
Alen Mastnak – nepričakovani koti, odrasle misli in delivery, ki te ujame nepripravljenega.
To so pubeci pod radarjem – dokler jih ne vidiš v živo.
Pridi preverit, kdo bo naslednji, o katerem boš govoril:
»Čuj, jaz sem ga gledal, še preden je bil znan.«
Vstopnice: 15 € sedišče (do 24. 6.) / 20 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Zvezdana Novaković ZveN & godalni kvartet
2026-07-01 20:30 - 22:00 | Maribor center / Sodni stolp
V novem projektu MIDNIGHT SUN / Polnočno sonce je pevka in avtorica projekta Zvezdana Novaković ZveN pripravila glasbeni odsev naravnega arktičnega fenomena, ko sonce vztrajno sije čez nočno nebo. Glasba tega projekta nas vabi, da se soočimo s svojimi notranjimi labirinti, obenem pa nam ponuja upanje, da bomo našli mir in svetlobo tudi v najbolj skritih sobanah človeške duše.
Z Zvezdaninim vokalom, godalnim kvartetom in elektroniko se v projektu Polnočno sonce rišejo krajine tople svetlobe v noči in brezčasnost dneva neskončnega svita.
Vstopnice: 12 € sedišče (do 24. 6.) / 17 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.
Popusti in druge ugodnosti se ne seštevajo.
Več o ugodnostih in nakupu vstopnic.

Povezava do originalnega članka

Čarodejska komedija
2026-07-01 19:00 - 20:00 | Maribor center / Trg Najstarejše trte
Umetnik združuje čarovnije, pantomimo in humor v zabaven šov, kjer z interakcijo in domiselnimi triki ustvarja situacije, ki nasmejijo in očarajo vsako občinstvo.
Življenjska in umetniška filozofija tega izkušenega čarodeja je, da je »prva dolžnost človeka biti srečen, druga pa osrečevati ljudi.«
V vsaki predstavi si zato prizadeva ustvariti situacije, v katerih se gledalci lahko smejijo sebi, njemu ali z njim. Nad čarovniškimi triki se je navdušil že kot otrok, a se je kasneje posvetil študiju pantomime in klovnade, pred leti pa je vse troje mojstrsko združil v zabavni šov, s katerim potuje po svetu ter začara in očara vsako občinstvo.
Zdaj ste na vrsti vi!
Trajanje: 45 minut

Povezava do originalnega članka

Theo Croker: Dream Manifest
2026-06-30 22:00 - 2026-07-01 00:00 | Maribor center / Minoriti – Avditorij LGM
Leto 2026 je zaznamovano s stoto obletnico rojstva Milesa Davisa. Medtem ko se številni festivali prekopicujejo v najrazličnejših poskusih poklona, »hommage« in »tribute« koncertov, posvečenih eni najbolj vplivnih osebnosti v zgodovini jazza, smo se na Jazz Lentu odločili drugače: prinašamo vam svež in izviren izdelek sodobnega trobentača, ki na najboljši možni način nadaljuje Milesovo izročilo, kot bi to najbrž počel sam, če bi bil še živ!
Theo Croker je nominiranec za nagrado grammy, ki z inovativnim mešanjem glasbenih slogov na novo redefinira sodobni jazz. Njegov nov album Dream Manifest, ki ga bo premierno predstavil v Sloveniji, združuje jazz, dance, neo-soul, R&B in eksperimentalno hiphop fuzijo. Je kompleksno zvočno popotovanje na meji med spoštovanjem tradicije in drzne inovacije.
Za trobento ga je navdušil njegov dedek, legendarni trobentač Doc Cheatham, izpopolnil pa se je na konservatoriju Oberlin pod vodstvom Donalda Byrda in Garya Bartza. Leta 2014 je Croker objavil debitantski album AfroPhysicist, ki ga je producirala pevka Dee Dee Bridgewater, leta 2019 pa si je z albumom Star People Nation prislužil nominacijo za nagrado grammy za najboljši sodobni instrumentalni album.
Njegov slog je odločno sodoben, z vpogledom v svet hiphopa, saj je sodeloval z glasbeniki, kot so J. Cole, Jill Scott, Wyclef Jean, Ari Lennox in Common. In medtem ko njegovi studijski albumi zvenijo hiperambiciozno producirani, so njegovi nastopi v živo vrelec sodobnega afrofuturizma, odigranega v akustični skupini. »From post-bop to hip-hop,« kot pravi sam. Glasba za novo generacijo jazzovskih poslušalcev, zvok tretjega tisočletja – najmanj toliko revolucionarna, kot je delo njegovega vzornika Milesa Davisa.
Vstopnice: 20 € sedišče (do 24. 6.) / 25 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Standuperska klasika
2026-06-30 21:00 | Maribor center / Vetrinjski dvor
Ko se na istem odru srečajo imena, ki so v preteklem desetletju nasmejala številna občinstva, veš, da ne gre za eksperiment. Gre za preverjeno robo. Za klasiko. Za šale, ki prestanejo test časa.
Stand-upovska klasika prinaša večer brez filtrov, brez olepševanja – samo najboljše na edinstvenem odru StandupLenta!
Žerjal – direkten, oster in vedno korak pred publiko.
Škrlep – inteligenten absurd z nalezljivim tempom in šarmom.
Novak – energija, improvizacija in šale, ki pridejo takrat, ko jih najmanj pričakuješ.
To je ekipa, ki ve, za kaj se gre
Vstopnice: 15 € sedišče (do 24. 6.) / 20 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

38. Folkart: otvoritev
2026-06-30 21:00 | Maribor center / Trg Leona Štuklja
FOLKART, NAŠE OKNO V SVET
Zadnjih 37 let je mariborski Folkart v naše mesto in v Slovenijo pripeljal najvidnejše svetovne folklorne skupine, ki so nas vsako leto znova navdušile, nas s svojimi zgodbami preselile na mnoge različne kontinente in popeljale daleč preko običajnih obzorij.
Do letos smo tako spoznali kulturo in tradicijo iz kar 83 različnih držav sveta.
Izjemna svetovna nesnovna kulturna dediščina nam govori o ljudeh z bližnjih in najbolj oddaljenih kontinentov, o njihovem načinu življenja, dela, vedenja, verovanja ter o predanosti vrednotam, ki so ključnega pomena za vse generacije. Kultura je vrednota, je pripadnost in spoštovanje; predvsem pa je osnovni temelj obstoja slehernega naroda na svetu.
Ravno zato je Folkart naše OKNO V SVET – je pravi praznik svetovne nesnovne kulturne dediščine, življenja in upanja. In res upajmo, da bo tako tudi v prihodnje. Glasniki kulture in tradicije bodo letos v Maribor prišli z vsega sveta že 38. zapored. Imeli bomo priložnost doživeti kulturo kar štirih držav, ki še nikoli niso nastopile na Folkartu.
Na 38. Folkart prihajajo skupine iz Evrope, Afrike, Azije, Južne Amerike in Karibov (Severne Amerike). S svojimi edinstvenimi zgodbami bodo naše mesto ogrnile v pisane barve in trenutke veselja. Z juga Afrike, iz Bocvane, glavnega mesta Gaborone, prihaja skupina, ki živi za petje, ples in ritme. »Svetu želimo prikazati vse, od globokih ritmov Tsutsubeja v Kalahariju do divjega topotanja Patiesa na jugu. To je naše praznovanje življenja. S srcem, z veseljem.« Iz Bolivije, slikovite celinske države v Južni Ameriki z najvišje ležečo administrativno prestolnico na svetu La Paz, nam bo skupina profesionalcev prinesla delček njihove edinstvene kulture, bogate mešanice vplivov andskih domorodcev in španskih kolonialistov. Poljska, obmorska država v Srednji Evropi, ki meji na Baltsko morje, k nam pošilja eno najboljših skupin v državi; študenti iz Krakova nas bodo pritegnili z mladostno energijo in popolno predanostjo bogati tradiciji svoje dežele. Spet z drugega konca sveta, s tropskega otoka Portorika v vzhodnih Karibih, prihaja skupina zanesenjakov, ki jim je salsa v krvi; osredotočeni so na svojo kulturo, ples in glasbo. So strastni ljudje, polni življenja. Severna Makedonija, dežela sonca in nasmejanih ljudi, ki ji pravijo tudi biser Balkana, k nam pošilja pomlajeno skupino dobrih znancev, ki nam bodo ponovno razgreli srca in nam pokazali, da je makedonska kultura ena najbogatejših, globoko zakoreninjenih kultur v dediščini svoje dežele. Iz osrčja Azije, iz Uzbekistana, ki ga obkrožata najpomembnejši reki Srednje Azije Amu Darja (Oxus – Mati vseh rek) in Sir Darja (Jaxartes), prihajajo k nam profesionalci, državni ansambel iz Taškenta. Od tam, kjer se prepletajo tisočletna islamska tradicija, mistična lepota in izjemna gostoljubnost ljudi. To pisano bero svetovne kulture pa bodo zaokrožili, seveda, kdo drug kot naši Kudovci, izjemni domačini, člani Akademske folklorne skupine Študent, ki bodo ponosno predstavljali Slovenijo.
Od 30. junija do 4. julija bo Maribor ponovno poln plesa, glasbe in pesmi, barvitih narodnih noš, veselih obrazov, optimizma ter razigranega vzdušja. Kar je več kot pomembno v teh norih časih. V času festivala bomo folkloriste srečevali po centru mesta, na Lentu in tudi v Mestnem parku.
Ob otvoritvi in zaključku 38. Folkarta pa bodo nastopili na Glavnem odru Festivala Lent na Trgu Leona Štuklja.
Vstopnice:

sedišče (do 24. 6.) – 8 €
sedišče (25. 6.) – 13 €
za študente in dijake: 5 € popusta na posamezno vstopnico.

Več o nakupu vstopnic
Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Ibrica Jusić
2026-06-30 20:30 - 22:00 | Maribor center / Sodni stolp
Prepoznaven vokal, kitara in ob njem na odru njegov zvesti pasji spremljevalec – le kdo ne pozna Ibrice Jusića? Kot kitarist in kantavtor se je uveljavil že leta 1968 na festivalu v Zagrebu. Tradicijo francoskih šansonov je nadgradil s svojim avtentičnim avtorskim izrazom, ki ga odlikujejo poetičnost in intelekt ter tudi komponiranje na besedila znanih pesnikov. Jusić je bil desetletja zaščitni znak Dubrovniških poletnih iger, na katerih se je redno pojavljal kot organizator večernih koncertov na skalinah, pripravljal pa je tudi samostojne kitarske recitale v Knežjih dvorih.
Prvi album je izdal leta 1975, ko je s svojimi zgodnjimi uspešnicami Mačka, Dobro jutro, Margareta, Ponoć in Jubi san vašu ćer zaslovel tudi na območju jugoslovanske diskografske scene. Priljubljene so postale tudi njegove uglasbitve verzov Shakespeara, Brechta, Paljetka, Antića, Britvića in drugih. Prelomnico v njegovem ustvarjanju predstavlja prvi simfonični album Ibrica (1981), ki ga je orkestriral njegov starejši brat Đelo Jusić. Đelo je za Ibrico napisal tudi številne antologijske pesmi, kot so Šalom Sarah, U svakom slučaju te volim, Na Stradunu in druge. Njegov izraz združuje francoski šanson, italijansko kancono in bosansko sevdalinko. Projekt Od Shakespeara do sevdaha najbolje povzema njegovo tematsko širino.
Vabljeni na večer, odet v nostalgičnost dubrovniških poletnih noči.
Vstopnice: 12 € sedišče (do 24. 6.) / 17 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.
Popusti in druge ugodnosti se ne seštevajo.
Več o ugodnostih in nakupu vstopnic.

Povezava do originalnega članka

38. Folkart: Velika povorka
2026-06-30 19:45 - 2026-07-04 20:45 | Maribor center / Sodni stolp
Povorka poteka od Sodnega stolpa mimo Vodnega stolpa do Glavnega trga, nato pa skozi Gosposko ulico vodi vse do končne postaje na Trgu Leona Štuklja.
38. MEDNARODNI CIOFF® FOLKLORNI FESTIVAL
30. 6.–4. 7. 2026
Mednarodni CIOFF folklorni festival FOLKART v Mariboru, že od samega začetka član svetovne nevladne organizacije CIOFF, je največji folklorni festival v Sloveniji. Je eden najboljših in najvidnejših v Evropi ter v folklornem svetu. Prvi tovrstni festival na svetu, ki je bil počaščen s pokroviteljstvom UNESCO.
FOLKART, NAŠE OKNO V SVET
Zadnjih 37 let je mariborski Folkart v naše mesto in v Slovenijo pripeljal najvidnejše svetovne folklorne skupine, ki so nas vsako leto znova navdušile, nas s svojimi zgodbami preselile na mnoge različne kontinente in popeljale daleč preko običajnih obzorij. Do letos smo tako spoznali kulturo in tradicijo iz kar 83 različnih držav sveta. Izjemna svetovna nesnovna kulturna dediščina nam govori o ljudeh z bližnjih in najbolj oddaljenih kontinentov, o njihovem načinu življenja, dela, vedenja, verovanja ter o predanosti vrednotam, ki so ključnega pomena za vse generacije. Kultura je vrednota, je pripadnost in spoštovanje; predvsem pa je osnovni temelj obstoja slehernega naroda na svetu. Ravno zato je Folkart naše OKNO V SVET – je pravi praznik svetovne nesnovne kulturne dediščine, življenja in upanja. In res upajmo, da bo tako tudi v prihodnje.
Glasniki kulture in tradicije bodo letos v Maribor prišli z vsega sveta že 38. zapored. Imeli bomo priložnost doživeti kulturo kar štirih držav, ki še nikoli niso nastopile na Folkartu. Na 38. Folkart prihajajo skupine iz Evrope, Afrike, Azije, Južne Amerike in Karibov (Severne Amerike). S svojimi edinstvenimi zgodbami bodo naše mesto ogrnile v pisane barve in trenutke veselja. Z juga Afrike, iz Bocvane, glavnega mesta Gaborone, prihaja skupina, ki živi za petje, ples in ritme. »Svetu želimo prikazati vse, od globokih ritmov Tsutsubeja v Kalahariju do divjega topotanja Patiesa na jugu. To je naše praznovanje življenja. S srcem, z veseljem.« Iz Bolivije, slikovite celinske države v Južni Ameriki z najvišje ležečo administrativno prestolnico na svetu La Paz, nam bo skupina profesionalcev prinesla delček njihove edinstvene kulture, bogate mešanice vplivov andskih domorodcev in španskih kolonialistov. Poljska, obmorska država v Srednji Evropi, ki meji na Baltsko morje, k nam pošilja eno najboljših skupin v državi; študenti iz Krakova nas bodo pritegnili z mladostno energijo in popolno predanostjo bogati tradiciji svoje dežele. Spet z drugega konca sveta, s tropskega otoka Portorika v vzhodnih Karibih, prihaja skupina zanesenjakov, ki jim je salsa v krvi; osredotočeni so na svojo kulturo, ples in glasbo. So strastni ljudje, polni življenja. Severna Makedonija, dežela sonca in nasmejanih ljudi, ki ji pravijo tudi biser Balkana, k nam pošilja pomlajeno skupino dobrih znancev, ki nam bodo ponovno razgreli srca in nam pokazali, da je makedonska kultura ena najbogatejših, globoko zakoreninjenih kultur v dediščini svoje dežele. Iz osrčja Azije, iz Uzbekistana, ki ga obkrožata najpomembnejši reki Srednje Azije Amu Darja (Oxus – Mati vseh rek) in Sir Darja (Jaxartes), prihajajo k nam profesionalci, državni ansambel iz Taškenta. Od tam, kjer se prepletajo tisočletna islamska tradicija, mistična lepota in izjemna gostoljubnost ljudi. To pisano bero svetovne kulture pa bodo zaokrožili, seveda, kdo drug kot naši Kudovci, izjemni domačini, člani Akademske folklorne skupine Študent, ki bodo ponosno predstavljali Slovenijo.
Od 30. junija do 4. julija bo Maribor ponovno poln plesa, glasbe in pesmi, barvitih narodnih noš, veselih obrazov, optimizma ter razigranega vzdušja. Kar je več kot pomembno v teh norih časih.
V času festivala bomo folkloriste srečevali po centru mesta, na Lentu in tudi v Mestnem parku. Ob otvoritvi in zaključku 38. Folkarta pa bodo nastopili na Glavnem odru Festivala Lent na Trgu Leona Štuklja.
1. BOCVANA
Folklorna skupina »NGWAO LETSHWAO PERFORMING ARTS«, Gaborone
Prostrana, nepredvidljiva, divja, magična. Lev, leopard, črni nosorog, afriški savanski slon in kafrski bivol, »velika peterica«. Največja populacija slonov na svetu. Diamanti. Delta Okavango, eno sedmih čudes Afrike. Ljudstva Tswana, Kalanga in San. Izjemna povezanost človeka z naravo.
Bocvana, dežela Cvanov, je dobila ime po prevladujoči etnični skupini Tswana, ki izhaja predvsem iz bantujsko govorečih ljudstev. Bocvana je topografsko ravna, saj približno 70 % njene površine prekriva puščava Kalahari, kar 40 % ozemlja pa je namenjenega ohranjanju narave ter divjih živalskih vrst v nacionalnih parkih in rezervatih. Ta prostrana dežela s čudovito, neokrnjeno naravo, ki daje zavetje številnim živalskim vrstam in kjer si zakoreninjena tradicija podaja roko z moderno dobo, leži na jugu Afrike ter meji na Republiko Južno Afriko, Namibijo, Zambijo in Zimbabve. Glasba in ples sta temelja bocvanske kulture; s plesom, pesmijo in različnimi zvoki pripovedujejo zgodbe o vsakdanjem življenju ter svojih prednikih. Plesna kultura Bocvane je ena najbolj obsežnih v celotni Afriki, tako v umetniškem kot izraznem smislu. Njihovi plesi predstavljajo bogato tradicijsko dediščino, izvajajo pa jih ob vsaki priložnosti. Folklorna skupina Ngwao Letshwao Performing Arts je globoko predana svojemu izročilu. Sami pravijo, da ples nosijo v duši, saj je temelj kulture njihovega ljudstva. Ritmi jim pomenijo življenje, zato želijo svetu prikazati vse, kar znajo – od globokih ritmov Tsutsubeja v Kalahariju do divjega topotanja Patiesa na jugu. To je njihov način praznovanja življenja. Svojemu poslanstvu so predani s srcem in dušo. Z veseljem jih pričakujemo v Mariboru, saj bo prvič, da bomo imeli priložnost spoznati tradicijsko kulturo Bocvane na našem festivalu.
2. BOLIVIJA
Folklorni balet »BAFOPAZ«, La Paz
Dve glavni mesti – Sucre, belo srce Bolivije, in La Paz, mesto med oblaki. Salar de Uyuni, največja slana ravnica na svetu. Kar 37 uradnih jezikov. Jezero Titikaka, sveti kraj Inkov, najvišje plovno jezero na svetu. Camino a Los Yungas, »cesta smrti«. Jaguarji, tapirji in opice v pragozdu Madidi.
Bolivija, nekoč del inkovskega imperija, je slikovita celinska država v zahodni Južni Ameriki, ki meji na Brazilijo, Paragvaj, Argentino, Čile in Peru. Mesto La Paz je najvišje ležeča administrativna prestolnica na svetu. V tej etnično razgibani državi je največ Kečuancev in mesticev. Njena kultura je bogata mešanica vplivov andskih domorodcev in španskih kolonialistov. Slednja je najbolj znana po barvitih in bleščečih kostumih, andska tradicija pa v glasbi in plesu kaže močan vpliv staroselskih kultur Aymara in Quechua. Ples je temeljni del bolivijske kulture, povezan z vraževerjem in praznovanji. Zelo pomembni so tudi pustni karnevali, še posebej svetovno znan karneval v mestu Oruro, ki je s strani UNESCO-a priznan kot mojstrovina svetovne nesnovne kulturne dediščine. Slovi po množici plesalcev, bogato okrašenih hudičevih maskah in plesu Diablada, ki časti andska božanstva. Folklorni ansambel Bafopaz je bil ustanovljen leta 2006. Vodita ga znamenita Victor Hugo Salinas Pereira in Ana Ariscurinaga. Že od svojega nastanka naprej se člani posvečajo širjenju bolivijskega plesa in glasbe s pomočjo nenehnega nastopanja, raziskovanja ter poučevanja. Za seboj imajo veliko število mednarodnih turnej in gostovanj na festivalih po vsem svetu. Trenutno je Bafopaz največja institucija folklornega plesa v Boliviji, ovenčana z mnogimi nagradami. Največ pa jim pomenita priznanje ter navdušenje občinstva. Tudi Bolivija se nam bo na Folkartu predstavila prvič.
3. POLJSKA
Akademski folklorni ansambel pesmi in plesov KRAKUS, Krakov
Malbork, po površini največji grad na svetu. Ena izmed dveh domovin vodke. Nikolaj Kopernik, Marie Curie Sklodowska, Frédéric Chopin in Robert Lewandowski. Puščava Błędów, peščeno prostranstvo sredi Evrope. Pierogi (cmoki) in bigos (lovski golaž). Wrocław, mesto študentov.
Iz te obmorske države, ki leži v Srednji Evropi in meji na Baltsko morje, prihaja k nam ena najboljših evropskih folklornih skupin. Nekoč je bila Poljska večkulturna država, kjer so živeli Poljaki, Ukrajinci, Belorusi, Litovci, Judje, Tatari, Armenci in Nemci, danes pa je praktično etnično enotna in pretežno katoliška. Narava je izjemno raznolika, z enim največjih jezerskih območij v Evropi. Je dežela srčnih in ambicioznih ljudi, ki si želijo napredka, hkrati pa ohranjajo svojo slikovito tradicijo, saj ima zanje globok pomen. Zaradi naših skupnih slovanskih korenin in ker smo oddaljeni zgolj kakšnih 500 kilometrov, nam je Poljska precej znana. Ima burno zgodovino, pogosto tragično, zaznamovano z nenehnim bojem za preživetje. Znanost in kultura na Poljskem imata bogato, tisočletno tradicijo, ki združuje globoko ukoreninjeno dediščino z najvišjo stopnjo ustvarjalnosti. Študentski folklorni ansambel Krakus je najstarejši na Poljskem, ustanovljen leta 1949 na Univerzi za znanost in tehnologijo AGH v Krakovu. Ansambel predstavlja Malopoljsko regijo in neguje pristno poljsko ljudsko tradicijo, vključno s plesi, glasbo, pesmimi in tradicionalnimi kostumi, ki izpostavljajo najbolj značilne regije Poljske. Petinsedemdeset let delovanja je ansambel Krakus popeljalo na več kot 5000 nastopov po vsem svetu in več kot 200 mednarodnih turnej po skoraj vseh evropskih državah, Aziji, Afriki in obeh Amerikah. Krakus uživa sloves skupine z najvišjo umetniško kakovostjo ter kulturno pristnostjo.
4. PORTORIKO
Folklorna skupina »GUAMANIQUE de PUERTO RICO«, Ciales
Tropski raj. Domačini mu pravijo La Isla del Encanto, otok užitkov. Neokrnjena narava in prekrasne plaže. Mosquito Bay, najsvetlejši bioluminiscentni zaliv na svetu. Žaba Coquí, neuradni simbol države. Bujni deževni gozdovi. Staro mesto San Juan. Piña Colada, salsa in reggaeton.
Portoriko leži v vzhodnih Karibih in je teritorij Združenih držav Amerike z lastno samoupravo. Otok je del Velikih Antilov in se nahaja vzhodno od Dominikanske republike. Kljub svoji majhnosti je izjemno raznolik, saj premore čudovito naravo – od tropskih gozdov do gorovja ter čudovitih plaž. Stoletja pred prihodom Špancev v poznem 15. stoletju so otok naseljevali pripadniki staroselskega ljudstva Taíno, ki so otok imenovali Borikén oz. Borinquen, kar pomeni »dežela pogumnega gospodarja«. Dandanes Portoričani uporabljajo izraz »Boricua« kot znak ponosa, poguma in plemenitosti ter tako izražajo globoko spoštovanje do portoriške dediščine. Tradicija Portorika je edinstvena mešanica domorodne tainske, evropske (španske) in afriške kulture. Praznovanja, povorke in festivali so odraz načina življenja – glasba, pesem, tradicionalna salsa in sodobni reggaeton, ki je osvojil svet.
Združenje Guamanique je neprofitna organizacija, ki že vse od leta 1994 razvija projekte in pobude, osredotočene na umetnost ter kulturo, predvsem pa na izobraževanje mladih. Iz društva izhaja folklorna skupina Guamanique, ki je specializirana za ljudske plese in glasbo. Nastopala je na vseh večjih dogodkih doma in na mnogih festivalih po svetu. Z več kot 25-letnimi izkušnjami lahko ponudijo vrhunske predstave s prikazom portoriške tradicije, karibskih ritmov in pesmi. So strastni ljudje, polni življenja, osredotočeni na svojo kulturo. Portoriko se bo na Folkartu predstavil prvič.
5. SEVERNA MAKEDONIJA
Ansambel ljudskih plesov in pesmi »ORCE NIKOLOV«, Skopje
Skriti dragulj Balkana. Dežela sonca in prijaznih ljudi. Mešanica osmanske in bizantinske dediščine. Skopje, Bitola, Ohrid in samostan Sv. Nauma. Šar planina in Vardar. Ohridsko, Prespansko in Dojransko jezero. Gravče na tavče, ajvar in mastika. Aleksander Veliki, Gjorgji Pulevski in Leb i sol.
Severna Makedonija je celinska država v jugovzhodni Evropi, ki leži na Balkanskem polotoku. Je del geografske regije Makedonije, ki pokriva sever Grčije ter manjši del na jugozahodu Bolgarije.
Poznamo jo kot deželo sonca, čudovitih jezer, rodovitnih nižin ter divjih gora. Makedonija ima pomembno prometno lego in pomena tega strateškega položaja dolin ob Ohridskem jezeru so se zavedali že makedonski vladarji od carja Samuela naprej. Mešanica etničnih in kulturnih vplivov, bizantinska dediščina ter stoletja trajajoča turška nadvlada so izoblikovali današnjo podobo Severne Makedonije. Ob enem od najlepših jezer v tem delu Evrope je zraslo mesto Ohrid, ki je s svojo kulturo zaznamovalo tako preteklo kot današnje življenje Makedoncev. Skopski folklorni ansambel »Orce Nikolov« vse od ustanovitve leta 1945 ohranja način življenja prednikov v avtentični podobi; postali so pravi »varuhi narodne dediščine«. V vseh letih obstoja je ansambel štel skupno več kot 10 000 članov in izvedel več kot 6000 koncertov doma ter po svetu. To dinamično skupnost tvorijo nadarjeni plesalci ter izjemna lepota makedonskih ljudskih plesov, pesmi, instrumentov in narodnih noš. Ponosni so na svojo folkloro, saj so prepričani, da skozi njo sije makedonska duša. Pravijo, da je folklora tkanina makedonske vztrajnosti, stkana iz niti vere in upanja, ki je ta narod ohranjala skozi stoletja.
6. UZBEKISTAN
Ansambel plesov in pesmi »BUKHORCHA«, Buhara
Tisočletna islamska tradicija, mistična lepota. Izjemna gostoljubnost ljudi. Nekoč mogočno Aralsko jezero. Pokrajina iz legend Svilne ceste, polna zgodb trgovcev, pesnikov in osvajalcev. Mošeje, minareti in turkizni toni bleščečih mozaikov azijskega Orienta. Trg Registan v Samarkandu.
Uzbekistan je celinska država v osrčju Azije, ki meji na Afganistan, Kazahstan, Kirgizistan, Tadžikistan in Turkmenistan. Obkrožata ga najpomembnejši reki Srednje Azije, Amu Darja (Oxus – Mati vseh rek) in Sir Darja (Jaxartes). Puščave prekrivajo ogromna področja dežele. Živ dokaz človeškega pohlepa je nekoč mogočno Aralsko jezero, po površini četrto največje na svetu, ki so ga z nespametnim izsuševanjem skrčili zgolj na desetino prejšnje velikosti. Uzbekistan je s svojimi neskončnimi peščenimi sipinami, izjemno arhitekturo in bogato zgodovino znan kot biser Svilne poti. Večino prebivalstva tvorijo Uzbeki, znani kot potomci nomadskih turških plemen. So umirjeni, dobrosrčni in izjemno gostoljubni. Večina živi v skrajni vzhodni polovici države, predvsem v rodovitni Ferganski dolini, »zeleni duši« Uzbekistana, ki velja za kulturno središče Srednje Azije. Iz Buhare, enega najstarejših mest Uzbekistana, ustanovljenega v 1. tisočletju pred našim štetjem, prihaja k nam državni ansambel pesmi in plesov Bukhorcha. Njihovo poslanstvo je preučevanje tradicionalne umetnosti. Repertoar ansambla ob buharskih vključuje tudi plesne vzorce, ki predstavljajo Horezm, Fergano in muslimanski Orient. Zapleteni plesni gibi tvorijo enotno kompozicijo starodavne buharske folklorne umetnosti. Vse nastope spremljajo glasbeniki na tradicionalnih instrumentih, kot so doira, tanbur, naj, gidžjak, saz in kaškarski rubab. Tudi Uzbekistan bomo na Folkartu pozdravili prvič.
7. SLOVENIJA
Akademska folklorna skupina »ŠTUDENT«, Maribor
Evropa v malem. Globoko zasidrana tradicija. Kurentovanje, idrijska čipka, Škofjeloški pasijon, čebelarstvo in lipicanci. Izjemni športniki. Družina Prevc, Anže Kopitar in Primož Roglič. Postojnska jama in Triglav. Idrijski žličniki, prekmurska gibanica in potica. Kranjska čebela in kraški ovčar.
Slovenija, »dežela na sončni strani Alp«, je poznana po prijaznih, toplih in gostoljubnih domačinih. Leži na jugu Srednje Evrope, kjer se stikajo Panonska nižina, dinarskokraški svet, Alpe in Sredozemlje. Ime Slovenija pomeni »dežela Slovencev«; predniki, imenovani Slověni, so se na ozemlje Slovenije začeli naseljevati v 6. stoletju. Zgodovina dežele je pestra in razgibana, saj je Slovenija do današnje suverenosti prehodila dolgo pot skozi obdobja Karantanije, Habsburške monarhije, Avstro-Ogrske, Kraljevine Jugoslavije in Socialistične federativne republike Jugoslavije ter 25. junija 1991 razglasila svojo neodvisnost. Slovenija je sicer majhna, vendar izjemno razgibana dežela. Prevozimo jo lahko v enem samem dnevu, ponuja pa pestrost različnih evropskih kultur, od panonskega do kraškega sveta, od vrhov Alp do obale Jadranskega morja. Je tudi ena najbolj zelenih držav na svetu, saj je več kot polovica njenega ozemlja poraščenega z gozdovi. Tradicionalna kultura Slovencev je pestra mešanica alpskih, mediteranskih in panonskih vplivov. Slovenci skozi različna praznovanja, karnevale in festivale strastno ohranjajo svoje edinstvene običaje, ki so velikokrat tesno povezani z naravo in letnimi časi. Na Folkartu Slovenijo že tradicionalno zastopa mariborska Akademska folklorna skupina Študent. Naši »Kudovci« so tudi marljivi pomočniki pri izpeljavi Folkarta, saj so vodiči tujim skupinam v času njihovega bivanja pri nas. Skupina predstavlja tradicijske plese vseh slovenskih pokrajin in je za svoje kakovostno delo prejela najpomembnejša državna in strokovna priznanja. Vsako leto s svojim plesom odprejo festival in ga tudi zaključijo, kar daje Folkartu ob udeležbi skupin z vsega sveta še kako pomemben, slovenski pridih.

Povezava do originalnega članka

Magnifico in veliki disko šlager orkester
2026-06-29 21:30 - 23:00 | Maribor center / Trg Leona Štuklja
En in edini
Zakaj je Magnifico – magnifico*? Je to zato, ker si lahko navleče elvisovski kombinezon z bleščicami, pa je vseeno totalno kul? Je to zato, ker zna šlager odšpilat kot rock himno, rock himno kot disko hit, disko hit pa tako, da so še Bee Gees videti kot šolarčki? Morda pa je skrivnost v tem, da je pač rojeni entertainer, ki nezdružljive svetove uspešno zlije v en sam (z bleščicami posuti) kozmos vrhunske glasbene zabave. V njem se rock, pop, balkanski ritmi, latino temperament, reggae sproščenost in bleščeči glamur zlijejo v edinstveno mešanico duhovitih pa tudi kritičnih besedil (če se vam ljubi brati med vrsticami) in odlične odlične muzike. Dodajte še šarm, ki mu ga zavida celo George Clooney ter karizmo, za kakršno bi še papež brez omahovanja sklenil pakt s hudičem. Ni, da ni! Magnifico je pač pravi »gesamtkunst paket« za novo dobo in najboljši dokaz, da če je paket (beri: muzika) kvaliteten, tudi »čefurja« iz slovenskega zakotja obsijejo globalni reflektorji in odkrijejo svetovne lestvice. Tudi zato je njegov opus (filmske glasbe še sploh nismo omenili, ne?) v Sloveniji brez primerjave. Pa ne le opus, brez primerjave je tudi on sam. En in edini – veličastni, razkošni, sijajni Magnifico!
P.S.: Silvija, 24000 poljubov, Revolution is my Solution, Halo gospodična – naštevamo le nekaj uspešnic, da boste lahko na hitro obnovili tekste. Brez skupinskega prepevanje kultnih refrenov na njegovih koncert namreč ne gre. Kot tudi ne brez miganja. Ne pozabite se torej pred koncertom dobro pretegniti, za »heksnšuse« ne odgovarjamo. Zagotavljamo pa šus dobre energije!
*magnifico, italijansko: veličasten, razkošen, imeniten, sijajen
Vstopnice: 30 € stojišče (do 24. 6.) / 35 € stojišče (od 25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.
Popusti in druge ugodnosti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Trivium Ensemble
2026-06-29 20:30 - 22:00 | Maribor center / Sodni stolp
Trivium Ensemble je mariborska zasedba, ki združuje kitaro (Jaka Fiedler), flavto in piščali (Asja Grauf) ter violino, vokal in električne efekte (Špela Huzjak). S svojim repertoarjem vabi v odprt format glasbenega potovanja, saj se sprehaja skozi različna obdobja klasične glasbe – od baroka do sodobnosti, predstavlja avtorsko glasbo in improvizacijske vložke, ki jih gradi na avtorskih besedilih zasedbe.
Vstopnice: 12 € sedišče (do 24. 6.) / 17 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.
Popusti in druge ugodnosti se ne seštevajo.
Več o ugodnostih in nakupu vstopnic.

Povezava do originalnega članka

Jazz Podij: Dejan Lapanja & Gašper Peršl
2026-06-29 20:00 - 21:30 | Maribor center / Oder OTP banke
Koncert progresivnega jazz-rock dua Dejan Lapanja & Gašper Peršl, ki z instrumentalnimi kompozicijami združujeta vplive 70. let in sodoben zvok kitare ter bobnov v energičen, improvizacijski nastop.
Kitarist Dejan Lapanja in bobnar Gašper Peršl vstopata v zvočni labirint progresivnega jazz-rocka kot kitarsko-bobnarski duo, ki s svojimi instrumentalnimi kompozicijami prepleta duh sedemdesetih let s sodobnim pristopom. Ljubljanski dvojec obenem stremi k organski prvinskosti distorzirane kitarske krajine, v kateri je konec petdesetih let prejšnjega stoletja rokenrol ustvarjal kitarist Link Wray.
Dejan o projektu: »Ob koncu tisočletja, še pred študijem jazza, sva bila z Gašperjem fena angleških prog-rock bandov, kot so Yes, King Crimson, The Who, Genesis in slovenska skupina Buldožer. Zdi se, da nama tovrstna godba spet hodi naproti.«
Dejan Lapanja in Gašper Peršl sta se kalila v kultnih skupinah, kot sta bili Olivija in rock zasedba Ulixes. Dejan je nato sodeloval z ustvarjalci, kot so Laibach (projekt Volkswagner), Terrafolk, Vlatko Stefanovski in Vasko Atanasovski. Trenutno ustvarja s pevko Severo Gjurin in kantavtorico Katarino Juvančič ter s skupino Bakalina Velika. Tudi Gašper Peršl kot bobnar, domač v več glasbenih žanrih, sodeluje z mnogimi znanimi imeni domače avtorske scene. V zadnjih 20 letih redno nastopa s skupino Vlado Kreslin in Mali bogovi, trenutno pa ustvarja tudi s skupino Nakana ter kantavtorjem Juretom Lesarjem.
Njun prvenec Step Out of the Shakers je dostopen na vseh večjih pretočnih platformah, kot so Spotify, Apple Music, Bandcamp in drugih.

Povezava do originalnega članka

Imam vse možnosti, pa nobene izbire
2026-06-28 21:00 - 22:00 | Maribor center / Vetrinjski dvor
Imamo 500 kanalov, 3.000 podcastov, 20 diet, 50 načinov osebne rasti … Potem pa zvečer sedimo na kavču, 40 minut brskamo po Netflixu in nismo sposobni izbrati ene serije. Na koncu ugasnemo televizijo in gremo spat. Ne zato, ker bi bili tako utrujeni, temveč zato, ker smo prazni. Obupno hrepenimo po tem, da bi podaljšali svoje življenje, hkrati pa nas je strah, kako bomo umrli. A tisto, s čimer bi se bilo zares smiselno ukvarjati, ni strah pred smrtjo, temveč način, kako bomo živeli.

Vstopnice: 15 € sedišče (do 24. 6.) / 20 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

2Brothers & The Others • Gal Holly Fischer Band
2026-06-28 20:30 - 22:30 | Maribor center / Glavni trg
18.00–20.00
Predigre
Že pred večernimi koncerti bodo na prizorišču potekale različne družabne aktivnosti, ki bodo obiskovalce ogrele in pripravile na glasbeni del večera. KMŠ oder tako ni le niz koncertov, ampak celostna izkušnja, kjer se prepletajo druženje, odkrivanje nove glasbe in festivalski utrip mesta.
20.30
2Brothers & The Others

Drugi večer odpirajo 2Brothers & The Others, petčlanski blues-rock bend, ki združuje surovo energijo in uigrano muzikalnost. Skupino sestavljata Tine in Rok Zajc na vokalu, kitari in orglicah, ob njima pa še Domen Mirtič Dolenec na bobnih, Jernej Lah na klaviaturah in Oskar Šonc. Njihova zgodba se je začela na ljubljanskih ulicah, kjer sta brata Zajc kalila svoj nastop in razvijala prepoznaven glasbeni izraz. Danes bend gradi na udarnih solažah, toplih harmonijah in izraziti odrski energiji. Njihova glasba združuje klasične bluesovske vplive z modernejšim rockovskim pristopom. Poseben poudarek dajejo pristnosti in neposrednemu stiku z občinstvom. 2Brothers & The Others tako ponujajo energičen uvod v večer, poln ritma in karakterja.
21.30
Gal Holly Fischer Band
Za njimi nastopi Gal Holly Fischer Band (GHFB), zasedba, ki že z imenom nakaže svojo sproščeno in samosvojo držo. Svoje začetke so našli v rocku in bluesu, v zadnjem obdobju pa svoj zvok vse bolj usmerjajo proti punk-rockovski energiji. Njihovi nastopi so dinamični in raznoliki, saj poleg klasične rock postave vključujejo tudi instrumente, kot so orglice in saksofon. Skupino sestavljajo Jernej Bizjak (vokal), Gal Vidrih (kitara), Samuel Leban (bas) in Natan Božič (bobni). Njihova glasba temelji na neposrednosti, mladostni energiji in igrivem pristopu do ustvarjanja. Na odru izžarevajo sproščenost in humor, ki se hitro preneseta tudi na občinstvo. Trenutno pripravljajo nov album, s katerim napovedujejo svež material v bližnji prihodnosti.

Povezava do originalnega članka

L’Eclair
2026-06-28 20:00 - 21:30 | Maribor center / Trg Najstarejše trte
»L’Eclair želi, da plešeš in jokaš hkrati, in ta album je odličen primer tega. To je bistvo L’Eclair.« (Yavor Lilov)
Mojstri hipnotičnega groovea iz Ženeve, L’Eclair, združujejo kozmični funk, krautrock in psihedelijo v nekaj povsem svojega – v toplo, nalezljivo zvočno zmes, ob kateri je nemogoče stati pri miru.
Skupina si je zgradila mednarodno bazo oboževalcev zahvaljujoč impresivnemu obvladovanju ritma, dinamike in elektroakustične alkimije, ki enakovredno prikimava instrumentalnim velikanom, kot sta Can in Tortoise, razsežnim, vesoljskim in evforičnim improvizacijam (kot na albumu Confusions iz leta 2021) ter bolj ogoljenim, lahkotnim in žanrsko razgibanim izletom na njihovih prejšnjih albumih.
Navdih za svojo glasbo so črpali iz različnih virov, od afro-disca 70. let do vintage library glasbe. V njihovem zvoku lahko prepoznamo širok spekter vplivov: od newyorških dance-postpunkerjev Liquid Liquid, nemških krautrockerjev Can in pionirjev sodobne elektronske glasbe Tangerine Dream do duba, housea in G-funka.
Četrti album Cloud Drifter (2025) predstavlja novo poglavje za L’Eclair, saj se odmakne od njihovega značilnega instrumentalnega zvoka. Z njim so nakazali usmeritev v klubsko progresivno glasbo, prepleteno z organskimi instrumenti in gostujočimi vokali.
Album so izdali pri losangeleški založbi Innovative Leisure, pri kateri albume izdajajo tudi BadBadNotGood. Pri mešanju zvoka je sodeloval tonski mojster Matt Scatchell iz Electric Lady Studios, ki je znan po sodelovanju z Adele in James Blakeom.
Čeprav Cloud Drifter odmeva z mogočnimi, plesno nalezljivimi ritmi (Vertigo), elektrificiranimi bodočimi klubskimi himnami (MEMPHIS) in celo trapovsko navdahnjenimi ritmi (Nova Umbra), pa njegova prava razkritja prinaša prva uporaba vokalov v glasbi L’Eclair.
Te v osupljivi raznolikosti izvajajo gostujoči vokalisti, kot je ameriški raper Pink Siifu, ter alter-pop pevke Gelli Haha, Phoebe Coco in Girl Named GOLDEN.
Za neodvisno radijsko postajo KEXP iz Seattla so L’Eclair posneli tri koncertne seanse, ki so skupaj zbrale okoli 950.000 ogledov ter skupino ponesle na playliste poslušalcev po vsem svetu.
Njihova slovenska premiera bo instrumentalna – brez britanskih in ameriških gostov, ki so sodelovali pri nastanku albuma.

Povezava do originalnega članka

Tržaški partizanski pevski zbor Pinko Tomažič
2026-06-28 19:30 - 21:00 | Maribor center / Trg Leona Štuklja
Tržaški partizanski pevski zbor Pinko Tomažič je bil ustanovljen leta 1972 v Bazovici pri Trstu. Do nedavnega ga je vodil priznan glasbenik in ustanovitelj zbora Oskar Kjuder, nato je krmilo prevzela pevovodkinja Pija Cah. Zbor šteje približno šestdeset članov, njegov repertoar pa obsega revolucionarne, delavske in narodne pesmi, ki jih izvaja v različnih jezikih.

Izbor pesmi še danes izpričuje željo po svobodi, pravičnosti in miru. Zbor je glasnik narodnoosvobodilnega boja proti fašističnemu okupatorju in nasilju.

Zamisel o zboru se je porodila prav na Primorskem, kjer med vojno ni bilo odpadnikov in izdajalcev, saj so Primorci enotno vstopili v boj za svojo zemljo in pravico. Vključeni so bili v narodnoosvobodilni boj, priključevali so se prekomorskim brigadam, bili internirani v taboriščih ter se blizu in daleč borili za svojo Primorsko.

Vrednote narodnoosvobodilnega boja s pesmijo prenašajo na mlajše rodove, da bi ti ohranili njegovo sporočilnost ter željo po združevanju, tovarištvu, strpnosti in sprejemanju različnosti v svetu brez meja. Od svoje ustanovitve so imeli doma in po svetu že več kot 1200 nastopov.
Vstopnice: 11 € sedišče (do 24. 6.) / 16 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Laibach
2026-06-27 21:30 - 23:00 | Maribor center / Trg Leona Štuklja
Laibach in Lent. Ne le udarna, edinstvena kombinacija!
»Laibach še nikoli niso zveneli tako relevantni, kot ko ustvarjajo soundtrack za ta absurdni čas,« je zapisal britanski kritik. In kako prav ima.
Ni še dolgo tega, ko sta se totalitarizem in fašizem »glasbenega Frankensteina, izpljunjenega iz pekla«, – kot so najuspešnejši slovenski glasbeni izvozni artikel vseh časov opisali evropski mediji, – zdela predvsem umetniška provokacija in konceptualni konstrukt. Danes pa moramo ugotoviti, da ti glasbeni demoni niso stopili le na politične odre, temveč so se preselili v vsakdan in v življenja milijonov Evropejcev. Ob grmenju in bobnenju, kakršnega doživimo na skoraj vsakem Laibachovem koncertu, zdaj preplavljajo tudi »svetovni svetilnik demokracije in svobode«, kot so se rade imenovale Združene države Amerike.
Ni nepomembno, da so prav tam trboveljsko zasedbo prvi prepoznali kot globalni glasbeni fenomen, ki ga je treba jemati skrajno resno – tudi in predvsem zaradi glasbe, ne zgolj zaradi umetniških provokacij in medijskega prahu. In imeli so prav. Treba je priznati: note in zvoki, ki so jih Laibach prvič poslali v svet z istoimensko ploščo leta 1985 nato pa razvijali na več kot tridesetih albumih, so resnično edinstveni – in zato toliko bolj dragoceni.
Kakšne note in kakšna (glasbena) sporočila pa Laibach pošiljajo danes, v dobi umetne inteligence in digitalnega suženjstva? To odkrijte sami na Festivalu Lent, na prvem slovenskem koncertu velike evropske turneje, v okviru katere bodo, z novim koncertnim programom, predstavili povsem svež album. In še češnja na torti: za mariborski koncert obljubljajo edinstven spored, predvidoma tudi presenečenja v obliki glasbenih gostov.
Laibach – unikatni, ekskluzivni, pravzaprav: povsem Laibach. (Ni treba posebej zapisati, da s kartami ne gre odlašati, ne)
Vstopnice: 33 € stojišče (do 24. 6.) / 38 € stojišče (od 25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

We will, we will rakija
2026-06-27 21:00 - 23:00 | Maribor center / Minoriti – Avditorij LGM
Britanija išče Balkanca
Če vprašate njega, London z vsem svojim ginom, viskijem in pivom proti rakiji nima za burek. Grlo in srce Fahra, begunca z dvajsetletnim stažem življenja na Otoku, greje strastna ljubezen do tradicionalne balkanske žganice. Rakija je tista, ki njegovo življenje na »gnilem zahodu« dela znosno. Zato je odločen: hčeri, rojeni Londončanki, mora najti ženina, ki jo bo cenil vsaj tako kot on. Kajti – kaj ti bo zet, če z njim ne moreš zvrniti kozarčka rakije in se po moško podružiti? Načrt je torej britanska poroka z balkanskim ženinom. Kombinacija, ki obeta … vrhunsko komedijo!

Vstopnice: 24 € sedišče (do 24. 6.) / 26 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.
Popusti in druge ugodnosti se ne seštevajo.
Več o ugodnostih in nakupu vstopnic.

Povezava do originalnega članka

Sem to rekel na glas ali samo pomislil?
2026-06-27 21:00 - 22:00 | Maribor center / Vetrinjski dvor
Tri glave. Brez filtra. Brez varnih tem.
Sem to rekel ali samo pomislil? je živ, surov in nepredvidljiv pogovorni šov, v katerem Srki, Sergej in Mare počnejo nekaj, kar danes redko vidimo — razmišljajo na glas.
Brez vnaprej napisanega besedila.
Brez ponavljanja.
Brez varnih tem.
Vsak večer je drugačen.
Vse, kar je izrečeno, ostane v tistem večeru.
Teme so vsakdanje, osebne in družbene, z neizogibnim dotikom politike, medijev ter sistema — takšne, kot se o njih res govori, in ne takšne, kot jih zapakiramo za javnost. Pogovor se giblje med humorjem, cinizmom, absurdom in brutalno iskrenostjo.
Občinstvo ne gleda predstave, temveč sodeluje v pogovoru.
To ni klasičen stand-up.
Ni podcast.
Ni oddaja.
To je pogovor, ki običajno ostane v glavi, tokrat pa je izrečen na glas. Če imaš rad humor, ki ne prosi za dovoljenje, in misli, ki niso filtrirane, je to večer zate.
Vstopnice: 25 € sedišče (do 24. 6.) / 30 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka
